CELEX: 32020D0249
Language: mt
Date: 2020-02-25 00:00:00
Title: Deċiżjoni tal-Kunsill (PESK) 2020/249 tal-25 ta’ Frar 2020 li temenda d-Deċiżjoni (PESK) 2018/903 li testendi l-mandat tar-Rappreżentant Speċjali tal-Unjoni Ewropea fil-Kosovo (Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244 (1999) u l-Opinjoni tal-QIĠ dwar id-dikjarazzjoni tal-indipendenza tal-Kosovo.)

26.2.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 54/1
               
            
         DEĊIŻJONI TAL-KUNSILL (PESK) 2020/249
         tal-25 ta’ Frar 2020
         li temenda d-Deċiżjoni (PESK) 2018/903 li testendi l-mandat tar-Rappreżentant Speċjali tal-Unjoni Ewropea fil-Kosovo (*)
         
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 33 u l-Artikolu 31(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fl-4 ta’ Awwissu 2016, il-Kunsill adotta d-Deċiżjoni (PESK) 2016/1338 (1) li testendi l-mandat tar-Rappreżentant Speċjali tal-Unjoni Ewropea (RSUE) fil-Kosovo u li taħtar lis-Sa Nataliya APOSTOLOVA bħala r-RSUE fil-Kosovo.
                  
               
                     (2)
                  
                  
                     Fil-25 ta’ Ġunju 2018, il-Kunsill adotta d-Deċiżjoni (PESK) 2018/903 (2) li testendi l-mandat tar-RSUE fil-Kosovo*. Il-mandat tar-RSUE għandu jiskadi fid-29 ta’ Frar 2020.
                  
               
                     (3)
                  
                  
                     Il-mandat tar-RSUE fil-Kosovo għandu jiġi estiż għal perijodu ulterjuri ta' sitt xhur u għandu jiġi stabbilit ammont ta' referenza finanzjarja ġdid għall-perijodu mill-1 ta' Marzu 2020 sal-31 ta’ Awwissu 2020.
                  
               
                     (4)
                  
                  
                     Ir-RSUE fil-Kosovo ser jimplimenta l-mandat fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat.
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni (PESK) 2018/903 hija emendata kif ġej:
            
                        (1)
                     
                     
                        L-Artikolu 1 huwa sostitwit b'dan li ġej::
                        
                           “Artikolu 1
                           Rappreżentant Speċjali tal-Unjoni Ewropea
                           Il-mandat tas-Sa Nataliya APOSTOLOVA bħala r-Rappreżentant Speċjali tal-Unjoni Ewropea (RSUE) għall-Kosovo huwa estiż sat-31 ta’ Awwissu 2020. Il-Kunsill jista' jiddeċiedi li l-mandat tar-RSUE jiġi mitmum aktar kmieni, abbażi ta' valutazzjoni mill-Kumitat Politiku u ta' Sigurtà (KPS) u proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (‘RGħ’)”.
                        
                     
                  
                        (2)
                     
                     
                        Fl-Artikolu 5(1) jiżdied is-subparagrafu li ġej:
                        “L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE għall-perijodu mill-1 ta' Marzu 2020 sal-31 ta’ Awwissu 2020 għandu jkun ta’ EUR 1 650 000.”.
                     
                  
                        (3)
                     
                     
                        Fl-Artikolu 14, jiżdied is-subparagrafu li ġej:
                        “Ir-rapport komprensiv finali dwar l-implementazzjoni tal-mandat tar-RSUE għandu jiġi ppreżentat sal-15 ta’ Ġunju 2020”.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha. Hija għandha tapplika mill-1 ta' Marzu 2020.
         
         
            Magħmul fi Brussell, il-25 ta’ Frar 2020.
            
               
                  Għall-Kunsill
               
               
                  Il-President
               
               A. METELKO-ZGOMBIĆ
            
         
         
            (*)  Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244 (1999) u l-Opinjoni tal-QIĠ dwar id-dikjarazzjoni tal-indipendenza tal-Kosovo.
         
            (1)  Id-Deċiżjoni tal-Kunsill (PESK) 2016/1338 tal-4 ta’ Awwissu 2016 li temenda d-Deċiżjoni (PESK) 2015/2052 li testendi l-mandat tar-Rappreżentant Speċjali tal-Unjoni Ewropea fil-Kosovo (ĠU L 212, 5.8.2016, p. 109).
         
            (2)  Id-Deċiżjoni tal-Kunsill (PESK) 2018/903 tal-25 ta’ Ġunju 2018 li testendi l-mandat tar-Rappreżentant Speċjali tal-Unjoni Ewropea fil-Kosovo (ĠU L 161, 26.6.2018, p. 7).